Lagèë ka geutanjoë teupeuë, bahwa TUDJUAN nibak parté lokal njan seubotôidijih untuk djak piléh anggèëta DPRD I ngon tingkat II, djak usui tjalon Gubernur, bupati atawa walikuta. Njan hana meubida, dari hak DPRD jôh goh lahé UUPA. Seudangkan njang tjok peunutôh mandum nakeuh Jakarta, njang dalam hai njoë peuë njang dikheun parté nasional, lagèë PAN, GOLKAR, P3 leubèh rajek kuasa, saweuëb awaknjan na waki droëdjih di Jakarta. Djadi keunelheuëh, di parté lokal njan pajah keuridja sama ngon parté nasional watèë awaknjan peurelèë peusampoë usulandjih dan peugot peungarôh politék di tingkat Pusat. Djadi peuë tjit makna parté lokal di Atjèh? Njang KEUDUA, anggèta2 dewan dari parté lokal, meunurôt UUPA hana wewenang sapeuë keutjuali na hak untôk teumanjong (interplasi) , hak untôk bri peundapat (konsultasi) dan na hak untuk usui dalam saboh2 peukara. Awaknjan hana hak untuk peugot saboh undang2 untuk Atjèh, tjuma nan mantong anggèëta legislatif/ tapi hana djibri hak legal meubatjut. Njang KEULHÈË, parté lokal njan kon saboh hai barô keu Indon. Dalam pemilu thôn 1955 ka na meuplôh-plôh parté lokal di Indonesia, njang fungsi djih leubèh kureuëng saban tjit lagèë parté2 lokal njang na dan akan lahé di Atjèh. Djadi peuë tjit njang ka gabuëk that? Njang na tjit habéh teunaga, gadoh akai dan meupaké saré keudroë-droë, bak meuseunoh peungarôh rakjat.